STI ดีเดย์ย้ายเทรด SET พรุ่งนี้! ตอกย้ำพื้นฐานแกร่ง เดินหน้าดันผลงาน “นิวไฮ”
STI ย้ายเทรด SET พรุ่งนี้ สร้างความเชื่อมั่นนักลงทุน เดินหน้างานโครงสร้างพื้นฐานและโปรเจกต์ขนาดใหญ่ของประเทศไทย หนุนแบ็กล็อกปี 65 นิวไฮ ทะยานสู่การเติบโตแบบยั่งยืน
STI ย้ายเทรด SET พรุ่งนี้ สร้างความเชื่อมั่นนักลงทุน เดินหน้างานโครงสร้างพื้นฐานและโปรเจกต์ขนาดใหญ่ของประเทศไทย หนุนแบ็กล็อกปี 65 นิวไฮ ทะยานสู่การเติบโตแบบยั่งยืน
14 มิ.ย. 2565

นายสมเกียรติ ศิลวัฒนาวงศ์ ประธานเจ้าหน้าที่บริหาร บริษัท สโตนเฮ้นจ์ อินเตอร์ จำกัด (มหาชน) หรือ STI ผู้นำกลุ่มธุรกิจบริหารและควบคุมงานก่อสร้างครบวงจร เปิดเผยความสำเร็จในการย้ายหลักทรัพย์ของ STI เข้าซื้อขายในตลาดหลักทรัพย์แห่งประเทศไทย (SET) ในวันที่ 15 มิถุนายน 2565 เป็นวันแรก ยกเครื่ององค์กรชุดใหญ่ เพิ่มโอกาสให้นักลงทุนสถาบันทั้งในและต่างประเทศ เข้ามาเพิ่มสัดส่วนการลงทุน ซึ่งเป็นการขยายฐานนักลงทุนให้กว้างขึ้น ร่วมเป็นส่วนหนึ่งในก้าวสำคัญของ  STI สู่การเติบโตอย่างยั่งยืน
โดยถือเป็นอีกความสำเร็จกว่า 3 ทศวรรษขององค์กรนับตั้งแต่ STI เข้าจดทะเบียนในตลาดหลักทรัพย์ เอ็ม เอ ไอ (mai) ในช่วงปลายปี 2561 ตอกย้ำการบริหารงานด้วยความเชี่ยวชาญของบริษัท และยังรวมไปถึงสร้างโอกาสในการขยายธุรกิจวิศวกรรม  ได้รับความไว้วางใจให้ควบคุมงานก่อสร้างโครงการเมกะโปรเจกต์ขนาดใหญ่ระดับประเทศของภาครัฐ และงานโครงการภาคเอกชนมาแล้วเกือบพันโครงการ ตลอดจนมีผลการดำเนินงานที่เติบโตอย่างก้าวกระโดด โดยในปี 2565 ย้ายเข้าสู่ตลาดหลักทรัพย์แห่งประเทศไทย (SET) ยิ่งมั่นใจว่า จะเป็นอีกก้าวที่ยิ่งใหญ่ สนับสนุนศักยภาพทางธุรกิจ และการลงทุน สู่เป้าหมายการเติบโตอย่างมีนัยสำคัญในอนาคต
ทั้งนี้ ปัจจุบัน STI มีงานในมือ (Backlog) อยู่ที่ราว 4,000 ล้านบาท แบ่งเป็นงานภาครัฐ 70% งานภาคเอกชน 30% ซึ่งจะทยอยรับรู้รายได้ในช่วง 3-5 ปีจากนี้ พร้อมทั้ง อยู่ระหว่างเดินหน้าประมูลงานใหม่เข้าพอร์ตอย่างต่อเนื่อง ซึ่งเป็นไปตามภาพรวมการลงทุนของภาคเอกชนมีแนวโน้มเติบโตตามการฟื้นตัวของเศรษฐกิจ และการขยายเมือง
รวมถึงงานโครงสร้างพื้นฐาน ซึ่งอยู่ในแผนการลงทุนของภาครัฐซึ่งเป็นแผนระยะยาว สะท้อน STI อยู่ในอุตสาหกรรมที่เร่งฟื้นตัว และมีมูลค่าการลงทุนสูง โดยมี บริษัท เอเชี่ยน เอ็นจิเนียริ่ง คอนซัลแต้นส์ จำกัด (AEC) บริษัทในกลุ่มที่เข้ามาเสริมความแข็งแกร่ง มั่นใจ เป้าหมายทุบสถิติทำ New High Backlog ส่วนรายได้ทั้งปีนี้ทะลุ 2,000 ล้านบาท
โดย STI ยังพร้อมเดินหน้าพัฒนาธุรกิจสู่ความเป็นเลิศในงานวิศวกรรมควบคุมงานก่อสร้างชั้นนำของประเทศไทย ที่ไม่หยุดนิ่งในการขยายโอกาสใหม่ๆ เติบโตในอุตสาหกรรมอสังหาริมทรัพย์ไทยอย่างมั่นคง สร้างความเชื่อมั่นต่อนักลงทุนอย่างยั่งยืน